29 साल की हरमनप्रीत ने आईसीसी महिला टी-20 विश्वकप में न्यूजीलैंड के खिलाफ 51 गेंदों पर 103 रन की तूफानी शतकीय पारी में सात चौके और आठ छक्के लगाए, कप्तान हरमनप्रीत ने पहले 50 रन 33 गेंदों में और अगले 50 रन मात्र 16 गेंदों में ही जड़ दिया। हरमनप्रीत की इस शतकीय पारी की बदौलत भारत ने निर्धारित 20 ओवर में पांच विकेट पर 194 रन का स्कोर बनाया। महिला टी-20 विश्वकप में किसी भी टीम का बनाया यह अब तक का सर्वोच्च स्कोर है। हरमनप्रीत टी-20 विश्वकप में शतक बनाने वाली दुनिया की तीसरी महिला क्रिकेट खिलाड़ी बन गई हैं। इससे पहले भारत की तरफ से सबसे अधिक रन बनाने का रिकॉर्ड मिताली राज (नाबाद 97) के नाम पर था।